ddrg/super_eurlex huggingface dataset:
EUROPA-PARLAMENTETS AFGØRELSE af 31. marts 1998 om meddelelse af decharge til Kommissionen for den økonomiske forvaltning af Den Sjette Europæiske Udviklingsfond for regnskabsåret 1996 (98/329/EF)

EUROPA-PARLAMENTET,

- der henviser til EF-traktaten,

- der henviser til den tredje AVS-EØF-konvention (1),

- der henviser til status og regnskaber for Den Sjette og Syvende Europæiske Udviklingsfond for regnskabsåret 1996 (SEK(97)0938 - C4-0274/97),

- der henviser til Revisionsrettens årsberetning og revisionserklæring for regnskabsåret 1996 med institutionernes svar (2),

- der henviser til Rådets henstilling af 9. marts 1998 (C4-0167/98),

- der henviser til betænkning fra Budgetkontroludvalget og udtalelse fra Udvalget om Udvikling og Samarbejde (A4-0091/98),

1. giver decharge til Kommissionen for den økonomiske forvaltning af Den Sjette Europæiske Udviklingsfond for regnskabsåret 1996 på grundlag af følgende beløb:

>TABELPOSITION>

>TABELPOSITION>

2. fremsætter sine bemærkninger i den beslutning, der ledsager denne afgørelse;

3. pålægger sin formand at sende denne afgørelse og beslutningen med bemærkningerne til Kommissionen, Rådet, Revisionsretten og Den Europæiske Investeringsbank samt at sørge for, at de offentliggøres i De Europæiske Fællesskabers Tidende (L-udgaven).

Generalsekretær

Julian PRIESTLEY

Formand

José María GIL-ROBLES

(1) EFT L 86 af 31. 3. 1986.

(2) EFT C 348 af 18. 11. 1997 (Bind I, kapitel 12, og bind II, del II).
EUROPA-PARLAMENTETS AFGØRELSE af 31. marts 1998 om meddelelse af decharge til bestyrelsen for Det Europæiske Institut for Forbedring af Leve- og Arbejdsvilkårene for gennemførelsen af budgettet for regnskabsåret 1996 (98/331/EF)

EUROPA-PARLAMENTET,

- der henviser til EF-traktaten, særlig artikel 206,

- der henviser til regnskabet for Det Europæiske Institut for Forbedring af Leve- og Arbejdsvilkårene og Revisionsrettens beretning herom (C4-0052/98) (1),

- der henviser til Rådets henstilling af 9. marts 1998 (C4-0165/98),

- der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A4-0092/98),

A. der henviser til, at det er Revisionsrettens opfattelse, at regnskabet for regnskabsåret, der afsluttedes pr. 31. december 1996, er korrekt, og at de underliggende transaktioner som helhed betragtet er lovlige og formelt rigtige,

1. tager følgende tal til efterretning i regnskabet for Det Europæiske Institut for Forbedring af Leve- og Arbejdsvilkårene:

>TABELPOSITION>

2. regner med, at de resterende tekniske vanskeligheder i forbindelse med fordelingen af ansvaret mellem den anvisningsberettigede og regnskabsføreren vil være løst, når afgørelsen om decharge for 1997 skal træffes;

3. opfordrer bestyrelserne i Det Europæiske Institut til Forbedring af Leve- og Arbejdsvilkårene og Det Europæiske Arbejdsmiljøagentur til snarest muligt at vedtage deres aftalememorandum med henblik på at tilvejebringe et struktureret samarbejde mellem de to organer; forventer, at direktørerne for disse to organer forelægger dette aftalememorandum for Udvalget om Beskæftigelse og Sociale Anliggender, Budgetkontroludvalget og Budgetudvalget, så snart det er vedtaget;

4. henleder Revisionsrettens opmærksomhed på, at koordinering af arbejdet med direktorat F nu i første række henhører under Det Europæiske Arbejdsmiljøagentur og ikke Instituttet til Forbedring af Leve- og Arbejdsvilkårene;

5. understreger, at Instituttet skal rådgive alle EU-institutioner, herunder Europa-Parlamentet; forventer, at alle institutioner får mulighed for i rette tid at yde deres bidrag til Instituttets arbejdsprogram for at sikre, at instituttets arbejde er relevant for disse institutioner;

6. meddeler decharge til bestyrelsen for Det Europæiske Institut for Forbedring af Leve- og Arbejdsvilkårene med hensyn til gennemførelsen af budgettet for regnskabsåret 1996 på grundlag af Revisionsrettens beretning;

7. pålægger sin formand at sende denne afgørelse til bestyrelsen for Det Europæiske Institut for Forbedring af Leve- og Arbejdsvilkårene, Rådet, Kommissionen og Revisionsretten og at offentliggøre den i De Europæiske Fællesskabers Tidende (L-udgaven).

Generalsekretær

Julian PRIESTLEY

Formand

José María GIL-ROBLES

(1) EFT C 393 af 29. 12. 1997, s. 10.
RÅDETS AFGØRELSE af 27. april 1998 om beskikkelse af et medlem af Det Økonomiske og Sociale Udvalg (98/297/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 194,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 26. september 1994 om beskikkelse af medlemmerne af Det Økonomiske og Sociale Udvalg for perioden, der slutter den 20. september 1998 (1),

i betragtning af, at en plads som medlem af ovennævnte udvalg er blevet ledig, efter at Antoon Stokkers er trådt tilbage,

under henvisning til den kandidatliste, som den nederlandske regering har forelagt,

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

A.A. Jaarsma beskikkes som medlem af Det Økonomiske og Sociale Udvalg som efterfølger for Antoon Stokkers for den resterende del af dennes mandatperiode, dvs. indtil den 20. september 1998.

Udfærdiget i Luxembourg, den 27. april 1998.

På Rådets vegne

R. COOK

Formand

(1) EFT L 257 af 5. 10. 1994, s. 20.
RÅDETS AFGØRELSE af 18. maj 1998 om indgåelse af et aftalememorandum mellem Det Europæiske Fællesskab og Den Arabiske Republik Egypten om handel med tekstilvarer (98/355/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger om et aftalememorandum om handel med tekstilvarer med Den Arabiske Republik Egypten;

i medfør af afgørelse 98/135/EF (1) er dette aftalememorandum blevet anvendt midlertidigt fra den 1. januar 1998 i afventning af afslutningen af de procedurer, der er nødvendige for dets formelle indgåelse;

dette aftalememorandum bør godkendes -

TRUFFET FØLGENDE AFGØRELSE:

Artikel 1

Aftalememorandummet mellem Det Europæiske Fællesskab og Den Arabiske Republik Egypten om handel med tekstilvarer godkendes.

Teksten til aftalememorandummet er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalememorandummet med bindende virkning for Fællesskabet.

Udfærdiget i Bruxelles, den 18. maj 1998.

På Rådets vegne

C. SHORT

Formand

(1) EFT L 41 af 13. 2. 1998, s. 1.
KOMMISSIONENS BESLUTNING af 15. maj 1998 om godkendelse af Italiens program for infektiøs hæmatopoietisk nekrose og egtvedsyge for den autonome provins Trento (meddelt under nummer K(1998) 1337) (Kun den italienske udgave er autentisk) (EØS-relevant tekst) (98/359/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 97/79/EF (2), særlig artikel 10, stk. 2, og

ud fra følgende betragtninger:

Medlemsstaterne kan forelægge Kommissionen et program, for at en eller flere dele af deres område kan opnå status som godkendt zone med hensyn til infektiøs hæmatopoietisk nekrose (IHN) og egtvedsyge (VHS);

i henhold til proceduren i artikel 10 i direktiv 91/67/EØF har Italien ved brev af 23. december 1996 og 14. juli 1997 forelagt Kommissionen et program for IHN og VHS for den autonome provins Trento;

i programmet beskrives de geografiske områder, de foranstaltninger, som de officielle tjenester skal træffe, de procedurer, som laboratorierne skal følge, omfanget af de pågældende sygdomme og de bekæmpelsesforanstaltninger, der skal anvendes, hvis en af sygdommene påvises;

ifølge programmet er det kun forsendelser af æg og levende fisk fra godkendte virksomheder til andre virksomheder, der er tilladt i løbet af programmets anvendelsesperiode;

programmet er blevet behandlet og har vist sig at være i overensstemmelse med artikel 10 i direktiv 91/67/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det program for IHN og VHS, som Italien har forelagt for den autonome provins Trento, godkendes.

Artikel 2

Italien sætter de nødvendige love og administrative bestemmelser i kraft for at efterkomme det i artikel 1 nævnte program.

Artikel 3

Denne beslutning er rettet til Den Italienske Republik.

Udfærdiget i Bruxelles, den 15. maj 1998.

På Kommissionens vegne

Franz FISCHLER

Medlem af Kommissionen

(1) EFT L 46 af 19. 2. 1991, s. 1.

(2) EFT L 24 af 30. 1. 1998, s. 31.
KOMMISSIONENS BESLUTNING af 18. maj 1998 om opstilling af en liste over godkendte akvakulturbrug i Italien (meddelt under nummer K(1998) 1343) (EØS-relevant tekst) (98/357/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 95/22/EF (2), særlig artikel 6, og

ud fra følgende betragtninger:

Medlemsstaterne kan for akvakulturbrug i en ikke-godkendt zone opnå status som godkendt akvakulturbrug, der er fri for infektiøs hæmatopoietisk nekrose (IHN) og egtvedsyge (VHS);

Italien har ved brev af 23. december 1996, 14. juli 1997 og 18. marts 1998 tilsendt Kommissionen begrundelse for meddelelse af status som godkendte akvakulturbrug i en ikke-godkendt zone for visse akvakulturbrug med hensyn til IHN og VHS samt de nationale bestemmelser, der garanterer, at reglerne for opretholdelse af godkendelsen bliver overholdt;

Kommissionen og medlemsstaterne har gennemgået det materiale, som Italien har tilsendt vedrørende disse akvakulturbrug;

af gennemgangen fremgår det, at akvakulturbrugene opfylder alle kravene i artikel 6 i direktiv 91/67/EØF;

akvakulturbrugene kan derfor meddeles status som godkendte akvakulturbrug i en ikke-godkendt zone;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

De akvakulturbrug, der er anført i bilaget, anerkendes som godkendte akvakulturbrug i en ikke-godkendt zone med hensyn til IHN og VHS.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. maj 1998.

På Kommissionens vegne

Franz FISCHLER

Medlem af Kommissionen

(1) EFT L 46 af 19. 2. 1991, s. 1.

(2) EFT L 243 af 11. 10. 1995, s. 1.

BILAG

AKVAKULTURBRUG I ITALIEN, SOM ER GODKENDT MED HENSYN TIL IHN OG VHS

REGION: PROVINCIA AUTONOMA DI TRENTO

Akvakulturbrug i Noces afvandingsområde

Ass. Pescatori Solandri (Loc. Fucine)

Cavizzana

Akvakulturbrug i Brentas afvandingsområde

Campestrin Giovanni

Telve Valsugana (Fontane)

Ittica Resenzola Serafini

Grigno

Ittica Resenzola Selva

Grigno

Leonardi F.lli

Levico Terme (S. Giuliana)

Dellai Giuseppe-Trot. Valsugana

Grigno (Fontana Secca, Maso Puele)

Akvakulturbrug i Adiges afvandingsområde

Celva Remo

Pomarolo

Margonar Domenico

Ala (Pilcante)

Degiuli Pasquale

Mattarello (Regole)

Tamanini Livio

Vigolo Vattaro

Akvakulturbrug i Sarcas afvandingsområde

Ass. Pescatori Basso Sarca

Ragoli (Pez)

Stab. Giudicariese La Mola

Tione (Delizia d'Ombra)

Azienda Agricola La Sorgente s.s.

Tione (Saone)

Fonti del Dal s.s.

Lomaso (Dasindo)

Comfish Srl (ex Paletti)

Preore (Molina)

Ass. Pescatori Basso Sarca

Tenno (Pranzo)

Akvakulturbrug i Chieses afvandingsområde

Facchini Emiliano

Pieve di Bono (Agrone)
KOMMISSIONENS BESLUTNING af 19. maj 1998 om en anden ændring af beslutning 93/42/EØF om supplerende garantier vedrørende IBR for kvæg bestemt til medlemsstater eller regioner i medlemsstater, der er fri for sygdommen, så den kommer til at gælde for Sverige, og om ændring af beslutning 95/109/EF (meddelt under nummer K(1998) 1355) (EØS-relevant tekst) (98/362/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved direktiv 97/12/EF (2), særlig artikel 9, stk. 3, og artikel 10, stk. 2, og

ud fra følgende betragtninger:

Ved Kommissionens beslutning 95/71/EF (3) blev der godkendt et program for udryddelse af IBR i Sverige; programmet anses for at have udryddet sygdommen i Sverige;

for at sikre de fremskridt, der er gjort, og for at afslutte IBR-programmet med godt resultat fik Sverige visse supplerende garantier ved Kommissionens beslutning 95/109/EF (4);

Sverige betragter sit område som fri for IBR og har sendt Kommissionen dokumentation herfor;

de svenske myndigheder anvender regler for flytning af kvæg inden for landets grænser, som mindst svarer til dem, der er fastsat i denne beslutning;

ved Kommissionens beslutning 93/42/EØF (5), ændret ved beslutning 94/962/EF (6), fastsættes der supplerende garantier vedrørende IBR for kvæg bestemt for Danmark og Finland;

der bør foreslås supplerende garantier for at værne om de fremskridt, der er sket i Sverige; derfor bør nævnte beslutning ændres, så Sverige bliver omfattet af de samme garantier;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 93/42/EØF affattes som anført i bilaget til denne beslutning.

Artikel 2

Anden linje i bilaget til beslutning 95/109/EF udgår.

Artikel 3

Denne beslutning er rettet til medlemsstaterne.

Udfærdiget i Bruxelles, den 19. maj 1998.

På Kommissionens vegne

Franz FISCHLER

Medlem af Kommissionen

(1) EFT 121 af 29. 7. 1964, s. 1977/64.

(2) EFT L 109 af 25. 4. 1997, s. 1.

(3) EFT L 59 af 17. 3. 1997, s. 33.

(4) EFT L 79 af 7. 4. 1995, s. 32.

(5) EFT L 16 af 25. 1. 1993, s. 50.

(6) EFT L 371 af 31. 12. 1994, s. 27.

BILAG

>TABELPOSITION>
KOMMISSIONENS BESLUTNING af 18. maj 1998 om opstilling af en liste over godkendte zoner med hensyn til infektiøs hæmatopoietisk nekrose og egtvedsyge i Spanien (meddelt under nummer K(1998) 1342) (EØS-relevant tekst) (98/361/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), senest ændret ved direktiv 97/79/EF (2), særlig artikel 5, stk. 2, og

ud fra følgende betragtninger:

Medlemsstaterne kan for hele deres område eller dele deraf opnå status som godkendt zone, der er fri for bestemte fiskesygdomme;

Spanien har forelagt Kommissionen et program, med det formål at regionen Asturien kan opnå status som godkendt zone med hensyn til infektiøs hæmatopoietisk nekrose (IHN) og egtvedsyge (VHS);

dette program blev vedtaget ved Kommissionens beslutning 94/862/EF (3);

efter gennemgang af det materiale, som Spanien har tilsendt Kommissionen, kan det konstateres, at programmet er gennemført med et godt resultat, og at der ikke er påvist tilfælde af IHN eller VHS i Asturien;

således er betingelserne opfyldt for at meddele regionen Asturien status som godkendt zone med hensyn til IHN og VHS;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. De i del I af bilaget omhandlede afvandingsområder anerkendes som godkendte fastlandszoner med hensyn til IHN og VHS.

2. De i del II af bilaget anførte kystzoner anerkendes som godkendte kystzoner med hensyn til IHN og VHS.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. maj 1998.

På Kommissionens vegne

Franz FISCHLER

Medlem af Kommissionen

(1) EFT L 46 af 19. 2. 1991, s. 1.

(2) EFT L 24 af 30. 1. 1998, s. 31.

(3) EFT L 352 af 31. 12. 1994, s. 72.

BILAG

LISTE OVER GODKENDTE ZONER MED HENSYN TIL IHN OG VHS I SPANIEN

I. Fastlandszoner

Alle afvandingsområderne i regionen Asturien, bortset fra Río Eo afvandingsområdet.

II. Kystzoner

Hele Asturiens kyst.
KOMMISSIONENS BESLUTNING af 29. maj 1998 om fastsættelse af datoen, på hvilken forsendelse af oksekødsprodukter fra Nordirland under ordningen for besætninger, der opfylder betingelserne for eksport, må begynde, jf. artikel 6, stk. 5, i Rådets beslutning 98/256/EF (EØS-relevant tekst) (98/351/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved direktiv 92/118/EØF (2),

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (3), senest ændret ved direktiv 92/118/EØF,

under henvisning til Rådets direktiv 98/256/EF af 16. marts 1998 om hasteforanstaltninger til beskyttelse mod bovin spongiform encephalopati, om ændring af beslutning 94/474/EF og om ophævelse af beslutning 96/239/EF (4), særlig artikel 6, stk. 5, og

ud fra følgende betragtninger:

Ifølge artikel 6, stk. 5, i beslutning 98/256/EF skal Kommissionen efter at have gennemført EF-kontrolbesøg og underrettet medlemsstaterne fastsætte den dato, på hvilken forsendelse af de i denne artikel omhandlede produkter kan indledes;

kontrolbesøg, som Kommissionens tjenestegrene gennemførte i Nordirland fra den 20. til den 22. april 1998 for navnlig at vurdere ordningen for veterinærkontrol i henhold til artikel 6 og 7 i beslutning 98/256/EF, har vist, at betingelserne overholdes på tilfredsstillende måde;

på tidspunktet for vedtagelsen af beslutning 98/256/EF forpligtede Kommissionen sig til i overensstemmelse med sin normale praksis, når det gælder rapporter om kontrolbesøg, at forelægge medlemsstaterne i Den Stående Veterinærkomité resultaterne af de i artikel 6, stk. 5, nævnte kontrolbesøg og de konklusioner, den drager af dem; disse resultater er blevet forelagt; datoen fastsættes derfor til den 1. juni 1998 -

UDSTEDT FØLGENDE BESLUTNING:

Artikel 1

Den i artikel 6, stk. 5, i beslutning 98/256/EF nævnte dato er 1. juni 1998.

Artikel 2

Denne beslutning er rettet til medlemsstaterne.

Udfærdiget i Bruxelles, den 29. maj 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 29.

(2) EFT L 62 af 15. 3. 1993, s. 49.

(3) EFT L 395 af 30. 12. 1989, s. 13.

(4) EFT L 113 af 15. 4. 1998, s. 32.
RÅDETS AFGØRELSE af 27. april 1998 om indgåelse af aftalen om ændring af fjerde AVS-EF Lomé-konvention, undertegnet den 4. november 1995 på Mauritius (98/344/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 238, sammenholdt med artikel 228, stk. 2, andet punktum, og stk. 3, andet afsnit,

under henvisning til samstemmende udtalelse fra Europa-Parlamentet (1), og

ud fra følgende betragtning:

Aftalen om ændring af fjerde AVS-EF Lomé-konvention, undertegnet på Mauritius den 4. november 1995, bør godkendes -

TRUFFET FØLGENDE AFGØRELSE:

Artikel 1

Aftalen om ændring af fjerde AVS-EF Lomé-konvention med de dertil knyttede protokoller og erklæringer samt de til slutakten knyttede erklæringer godkendes herved på Det Europæiske Fællesskabs vegne.

Teksten til aftalen, protokollerne og erklæringerne samt til slutakten er knyttet til denne afgørelse.

Artikel 2

1. Den holdning, som Fællesskabet skal indtage i AVS-EF-Ministerrådet, fastlægges af Rådet med kvalificeret flertal på grundlag af et forslag fra Kommissionen. Rådet træffer dog afgørelse med enstemmighed, når spørgsmålet vedrører et område, hvor der kræves enstemmighed for vedtagelsen af interne regler.

2. Den holdning, som Fællesskabet skal indtage i AVS-EF-Ambassadør-udvalget, når dette skal træffe afgørelse efter bemyndigelse fra AVS-EF-Ministerrådet, fastlægges efter bestemmelserne i stk. 1.

3. Formanden for Rådet fører forsædet for AVS-EF-Ministerrådet i overensstemmelse med artikel 340 i fjerde AVS-EF-konvention og fremlægger Fællesskabets holdning sammen med Kommissionens repræsentant.

Artikel 3

AVS-EF-Ministerrådets afgørelser offentliggøres i De Europæiske Fællesskabers Tidende.

Artikel 4

I medfør af artikel 366 i fjerde AVS-EF-konvention foretager formanden for Rådet, for så vidt angår Det Europæiske Fællesskab, den deponering af notifikationsakten, som er omhandlet i konventionens artikel 360.

Udfærdiget i Luxembourg, den 27. april 1998.

På Rådets vegne

R. COOK

Formand

(1) EFT C 20 af 20.1.1997, s. 134.
KOMMISSIONENS AFGØRELSE af 30. april 1998 om indgåelse på Det Europæiske Kul- og Stålfællesskabs og Euratoms vegne af interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Usbekistan på den anden side om handel og handelsanliggender (98/343/EKSF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1,

under henvisning til traktaten om oprettelse af Det Europæiske Atomenergifællesskab, særlig artikel 101, stk. 2, og

ud fra følgende betragtninger:

Det er i afventning af ratifikationen af partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Usbekistan på den anden side, der blev undertegnet i Bruxelles den 21. juni 1996, nødvendigt at godkende interimsaftalen mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Republikken Usbekistan på den anden side om handel og handelsanliggender, paraferet den 14. november 1996;

det er nødvendigt at indgå interimsaftalen for at virkeliggøre Fællesskabets mål, navnlig som omhandlet i artikel 2 og 3 i traktaten om oprettelse af Det Europæiske Kul- og Stålfællesskab, og traktaten indeholder ikke hjemmel i alle tilfælde, der er omfattet af denne afgørelse;

efter høring af Det Rådgivende Udvalg og samstemmende udtalelse og godkendelse fra Rådet den 26. januar 1998 -

TRUFFET FØLGENDE AFGØRELSE:

Artikel 1

Interimsaftalen mellem Det Europæiske Fællesskab, Det Europæiske Kul- og Stålfællesskab og Der Europæiske Atomenergifællesskab på den ene side og Republikken Usbekistan på den anden side om handel og handelsanliggender sammen med bilagene, protokollen og erklæringerne godkendes herved på Det Europæiske Kul- og Stålfællesskabs og Det Europæiske Atomenergifællesskabs vegne.

Disse tekster er knyttet til denne afgørelse (1).

Artikel 2

Formanden for Kommissionen foranstalter på Det Europæiske Kul- og Stålfællesskabs og Det Europæiske Atomenergifællesskabs vegne den notifikation, der er omhandlet i interimsaftalens artikel 32.

Udfærdiget i Bruxelles, den 30. april 1998.

På Kommissionens vegne

Hans VAN DEN BROEK

Medlem af Kommissionen

(1) EFT L 43 af 14. 2. 1998, s. 2 og 12.